

**Ο Ανδρέας Μιχαηλίδης κήρυξε τη λήξη του Ευρωπαϊκού Συνεδρίου CISM**

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης κήρυξε τη λήξη του Ευρωπαϊκού Συνεδρίου CISM το Σάββατο 29 Οκτωβρίου στη Λάρνακα.

Ο Οργανισμός στέκεται διαχρονικά στο πλευρό του Στρατιωτικού Αθλητισμού, όπως μαρτυρά και η παρουσία του Προέδρου του στην τελετή λήξης, κατά την οποία ο Ανδρέας Μιχαηλίδης τιμήθηκε με το ανώτατο μετάλλιο CISM. Ο Πρόεδρος του ΚΟΑ, ο οποίος ήταν προσκεκλημένος και στη δεξίωση που ακολούθησε, ευχαρίστησε τους διοργανωτές γι’ αυτή την τιμή, την οποία αποδέχτηκε εκ μέρους του Οργανισμού, και διαβεβαίωσε ότι ο Κυπριακός Οργανισμός Αθλητισμού θα παραμείνει αρωγός του Στρατιωτικού Αθλητισμού σε ό,τι χρειάζεται.

Στην τελετή λήξης παρευρέθηκαν και τα μέλη του ΔΣ ΚΟΑ Σωτήρης Αδάμου και Ανδρόνικος Ανδρονίκου.